ເດັກ​ໜຸ່ມ​ອາຍຸ 15 ປີ​ຍິງ​ຕົວ​ເອງ ຫຼັງ​ຈາກ​ຈັບເພື່ອນນັກຮຽນ ເປັນໂຕປະກັນ ໃນສະຫະລັດ
ພວກ​ຕົວ​ປະກັນ​ທັງ 23 ຄົນ​​ຖືກ​ປ່ອຍ​ຕົວ​ໝົດ​ແລ້ວ​ ໃນ​ວັນ​ຈັນ​ວານ​ນີ້ ໂດຍ​ບໍ່​ໄດ້​ບາດ​ເຈັບ​ຫຍັງ​ເລີຍ
ຕໍາຫຼວດໃນລັດ Wisconsin ພາກກາງຕອນເໜືອຂອງ ສະຫະລັດກ່າວວ່າ ເດັກໜຸ່ມອາຍຸ 15 ປີ ໄດ້ຍິງຕົວເອງ ຫຼັງຈາກທີ່ຕໍາຫຼວດບຸກເຂົ້າໄປໃນຫ້ອງຮຽນບ່ອນທີ່ຜູ້ກ່ຽວ ໄດ້ຈັບຕົວປະກັນທີ່ເປັນນັກຮຽນນໍາກັນ 23 ຄົນແລະນາຍ ຄູອີກຄົນນຶ່ງນັ້ນ ຕໍາຫຼວດເມືອງ Marinette ກ່າວໃນວັນອັງຄານມື້ນີ້ວ່າ ທາງເຈົ້າໜ້າທີ່ໄດ້ນໍາເດັກໜຸ່ມຜູ້ນັ້ນສົ່ງໂຮງພະຍາບານ ທ້ອງຖິ່ນ ແລະອາການຂອງຜູ້ກ່ຽວກໍຍັງບໍ່ທັນເປັນທີ່ແຈ້ງ ຂາວເທື່ອ ຫົວໜ້າຄຸ້ມຄອງພະແນກສຸກເສີນຂອງໂຮງ ພະຍາບານ, ທ່ານ Eric Burmeister ກ່າວວ່າ ພວກຕົວປະກັນທັງ 23 ຄົນຖືກປ່ອຍ ຕົວໝົດແລ້ວໃນວັນຈັນວານນີ້ ໂດຍບໍ່ໄດ້ບາດເຈັບຫຍັງເລີຍ ຫຼັງຈາກຖືກຈັບເປັນຕົວປະ ກັນທີ່ມັດທະຍົມປາຍ Marinett ເປັນເວລາຫຼາຍຊົ່ວໂມງ ທ່ານ Jeff Skorik ຫົວໜ້າຕໍາຫຼວດກ່າວວ່າ ທາງຕໍາຫຼວດແມ່ນສາມາດຕິດຕໍ່ກັບນາຍ ຄູຜ່ານທາງໂທລະສັບໃນເວລາທີ່ເກີດເຫດນັ້ນ ແລະເດັກໜຸ່ມຊຶ່ງເປັນນັກຮຽນຢູ່ທີ່ນັ້ນຄື ກັນ ໄດ້ປ່ອຍຕົວປະກັນຫ້າຄົນອອກໄປ ຫຼັງຈາກທີ່ພວກເຂົາເຈົ້າບອກລາວວ່າ ຢາກໄປ ຫ້ອງນໍ້າ ທ່ານ Skorik ເວົ້າວ່າ ທາງເຈົ້າໜ້າທີ່ໄດ້ຍິນສຽງປືນດັງຂຶ້ນບໍ່ເທົ່າໃດນາທີ ຫຼັງຈາກທີ່ຕົວ ປະກັນທັງຫ້າຄົນອອກຈາກຫ້ອງໄປແລ້ວ ແລະທາງຕໍາຫຼວດກໍໄດ້ພັງປະຕູບຸກເຂົ້າໄປໃນ ຫ້ອງ ທ່ານກ່າວຕື່ມວ່າມີການພົບເຫັນປືນສອງກະບອກແລະກັບລູກປືນທີ່ໃຊ້ແລ້ວນໍາ